b'\n_START_ARTICLE_\nKurgan, Rusya\n_START_SECTION_\nHistory\n_START_PARAGRAPH_\nItinatag dito ang isang pamayanang urbano sa pagitan ng 1659 at 1662 bilang Tsaryovo Gorodishche (\xd0\xa6\xd0\xb0\xd1\x80\xd1\x91\xd0\xb2\xd0\xbe \xd0\x93\xd0\xbe\xd1\x80\xd0\xbe\xd0\xb4\xd0\xb8\xcc\x81\xd1\x89\xd0\xb5). Ang nagtatag ay si Timofey Nevezhin, isang magsasaka mula Tyumen. Sa sumunod na mga taon napaunlad ito bilang isang bayang muog. Naglingkod ito bilang hangganang himpilan. Dahil sa nakukutaang puwesto nito, nagagawa nitong ipagtanggol ang ibang mga pamayanang Ruso mula sa pagala-galang mga mananalakay. Gayunpaman, hindi kaya nitong makatitindig ang gayong mga pananalakay sa lahat ng pagkakataon, at ito ay minsang dinambungan at sinunog._NEWLINE_Ginawaran ang Tsaryovo Gorodishche ng mga pribilehiyong panlungsod ni Emperatris Catherine ang Dakila noong 1782. Sa puntong ito nakamit din nito ang kasalukuyang pangalan at naging punong lungsod ng isang uyezd. Ang kasalukuyang pangalan ay hinango mula sa isang malaking kurgan (isang uri ng libingang bunton o burial mound) malapit sa naunang pamayanan._NEWLINE_Binigyan ito ng eskudo de armas noong Marso 17, 1785, at naging sentrong pampangasiwaan ng Kurgan Oblast noong 1943. Ginawaran ito ng Orden ng Pulang Bandila ng Paggawa noong 1982.\n_START_SECTION_\nEkonomiya\n_START_PARAGRAPH_\nNakatayo ang Kurgan sa linya ng Trans-Siberian Railway sa pagitan ng Yekaterinburg at Omsk. Pinaglilingkuran ito dalawang mga estasyong daambakal at ng Paliparan ng Kurgan, at dating tahan nito ng baseng panghimpapawid ng Kanlurang Kurgan noong Digmaang Malamig. Tahanan din ito ng Russian Ilizarov Scientific Center for Restorative Traumatology and Orthopaedics, planta ng KAvZ autobus, at ng kompanya na gumagawa ng makinarya na Kurganmashzavod, na gumagawa rin ng ilang kilalang mga uri ng mga sasakyang impanteriya para sa labanan.'